pythainlp/thaigov-v2-corpus-22032023 huggingface dataset:
วันพุธที่ 29 กันยายน 2564
วธ.ประกาศผลคัดเลือกผู้ทำคุณประโยชน์ต่อวธ.ประจำปี 2564
วธ.ประกาศผลคัดเลือกผู้ทำคุณประโยชน์ต่อวธ.ประจำปี 2564 จำนวน 381 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรม
วธ.ประกาศผลคัดเลือกผู้ทำคุณประโยชน์ต่อวธ.ประจำปี 2564 จำนวน 381 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) ได้น้อมนำพระปฐมบรมราชโองการในพระบาทสมเด็จพระเจ้าอยู่หัวในการสืบสาน รักษา และต่อยอดมาเป็นแนวทางดำเนินงานในการขับเคลื่อนงานวัฒนธรรมของชาติ ภายใต้กรอบยุทธศาสตร์ชาติ ระยะ 20 ปี นโยบายรัฐบาลและนโยบายของวธ.ในการนำวัฒนธรรมมาสร้างคนดี สร้างสังคมดี และสร้างมูลค่าทางเศรษฐกิจเพื่อเป็นฐานรากในการพัฒนาประเทศอย่างยั่งยืน เพื่อเป็นการยกย่องเชิดชูเกียรติผู้ทำคุณประโยชน์ต่อวธ. เด็กหรือเยาวชน บุคคล และนิติบุคคลหรือคณะบุคคลที่มีผลงานส่งเสริม สนับสนุนการขับเคลื่อนนโยบายของรัฐบาลและวธ.ในการดำเนินงานด้านศาสนา ศิลปะ วัฒนธรรม การถ่ายทอดองค์ความรู้หรือสร้างนวัตกรรมทางวัฒนธรรมที่โดดเด่นเป็นที่ประจักษ์ ดังนั้น วธ.จึงได้ทำการคัดเลือกผู้ทำคุณประโยชน์ต่อวธ. และมอบรางวัล “วัฒนคุณาธร” ซึ่งวธ.ดำเนินการมาตั้งแต่ปี พ.ศ.2550 ต่อเนื่องมาถึงปัจจุบัน
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.ได้คัดเลือกผู้ทำคุณประโยชน์ต่อวธ.ระดับประเทศ ประจำปีงบประมาณ พ.ศ. 2564 ผลการคัดเลือกมี 3 ประเภท จำนวนทั้งหมด 381 รางวัล ดังนี้ 1.ประเภทเด็กหรือเยาวชน 137 ราย/รูป เช่น ด.ช.รวินทร์ เกษแดงสกลวุฒิ จ.ชุมพร ด.ญ.กวีเนตร วิเศษ จ.จันทบุรี น.ส.นูร์อามีรา ปิยนรา จ.นราธิวาส น.ส.ปรางค์วลัย โศภารักษ์ จ.สมุทรปราการ นายธีรพงษ์ ผิวผ่อง จ.เชียงราย น.ส.สุรัมภา ลีวัฒนาโชค จ.กระบี่ นายชินวัฒน์ อรัญทม จ.ศรีสะเกษ 2. ประเภทบุคคล 120 ราย/รูป เช่น พระราชรัตนสุธี จ.พิษณุโลก พระครูไพจิตรธรรมภรณ์ จ.พะเยา นางนัยนา อังคุตรานนท์ จ.กาญจนบุรี ผศ.ชยารัฐ จุลสุคนธ์ จ.นครราชสีมา นายจตุพล ขวัญแสง จ.ยะลา และ 3.ประเภทนิติบุคคลหรือคณะบุคคล 124 แห่งหรือคณะ เช่น โรงเรียนบุญนาค จ. เชียงราย สภาเด็กและเยาวชนตำบลเสาเภา จ.นครศรีธรรมราช วัดตะโก จ.พระนครศรีอยุธยา สภาวัฒนธรรมอำเภอลับแล จ.อุตรดิตถ์ สมาคมส่งเสริมผ้าไทยจังหวัดขอนแก่น จ.ขอนแก่น สถานีวิทยุกระจายเสียงแห่งประเทศไทยจังหวัดหนองบัวลำภู จ.หนองบัวลำภู ชุมชนคุณธรรม วัดมงคลนิมิตร จ.ภูเก็ต ทั้งนี้ วธ.ได้ประกาศผลการคัดเลือกผู้ทำคุณประโยชน์ต่อวธ.ประจำปีงบประมาณ พ.ศ. 2564 ทั้งหมด 381 รางวัล ที่เว็บไซต์วธ. www.m-culture.go.th
นายอิทธิพล กล่าวด้วยว่า วธ.ขอแสดงความยินดีและขอชื่นชมต่อเด็กหรือเยาวชน บุคคล นิติบุคคล หรือคณะบุคคลที่ได้รับการคัดเลือกเป็นผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. 2564 ซึ่งจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2564 ซึ่งปีนี้เป็นปีที่ 19 เพื่อเป็นการสร้างขวัญกำลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสำคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติ ให้คงอยู่อย่างยั่งยืน
วันพฤหัสบดีที่ 23 กันยายน 2564
สธ. เดินหน้างานทันตสาธารณสุขสร้างสุขภาพช่องปากที่ดีแก่ประชาชน รองรับชีวิตวิถีใหม่
ปลัดกระทรวงสาธารณสุข มอบนโยบายการดำเนินงานด้านทันตสาธารณสุขดูแลสุขภาพช่องปากที่ดีแก่ประชาชน รองรับชีวิตวิถีใหม่ (New normal) ตั้งเป้า “คนไทยอายุ 80 ปี ควรมีฟันถาวรใช้งานได้อย่างน้อย 20 ซี่”
วันนี้ (23 กันยายน 2564) ที่สำนักงานปลัดกระทรวงสาธารณสุข กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดประชุมวิชาการ “มองมุมงานทันตสาธารณสุขใน 3 ทศวรรษ” พร้อมมอบนโยบายผ่านระบบออนไลน์ จัดโดยคณะกรรมการสมาพันธ์ทันตแพทย์กระทรวงสาธารณสุขแห่งประเทศไทย ซึ่งมีบุคลากรด้านทันตสาธารณสุขทุกภาคส่วน เข้าร่วมประชุมกว่า 5,000 คน เพื่อแลกเปลี่ยน ถ่ายทอดความรู้ประสบการณ์การทำงานทันตสาธารณสุขประจำปี และร่วมแสดงมุทิตาจิตต่อทันตบุคลากรผู้เกษียณอายุราชการประจำปี 2564
นายแพทย์เกียรติภูมิ กล่าวว่า จากสถานการณ์โควิด 19 ที่เกิดขึ้น ทำให้ประชาชนทุกกลุ่มวัยมีการเข้าถึงบริการค่อนข้างจำกัด กระทรวงสาธารณสุขจึงต้องหาแนวทางในการให้บริการเพื่อสอดคล้องกับวิถีชีวิตใหม่ (New normal) เดินหน้างานด้านทันตสาธารณสุขดูแลสุขภาพช่องปากประชาชนให้เหมาะสม ซึ่งในปีนี้องค์การอนามัยโลกยังได้กำหนดให้ประเด็นสุขภาพในช่องปากอยู่ในกลุ่มโรคไม่ติดต่อเรื้อรัง เพื่อช่วยสร้างองค์ความรู้แก่ประชาชน ในการดูแลปรับเปลี่ยนพฤติกรรม และสามารถป้องกันตนเองเบื้องต้นได้ โดยมีเป้าหมายสุขภาพช่องปากของคนไทยคือ “80/20” ผู้ที่มีอายุ 80 ปี ควรมีฟันถาวรที่ใช้บดเคี้ยวได้อย่างมีประสิทธิภาพ ใช้งานได้อย่างน้อย 20 ซี่
นายแพทย์เกียรติภูมิ กล่าวต่อว่า ทิศทางการพัฒนางานสุขภาพช่องปากประเทศไทย 2565 กระทรวงสาธารณสุข เน้นงาน 6 ด้าน ได้แก่สุขภาพช่องปากดีวิถีใหม่ ด้านHealth Literayสร้างการรอบรู้ให้ประชาชน มีพฤติกรรมสุขภาพช่องปากที่ดี ดูแลตนเองเบื้องต้นได้,ยกระดับระบบสุขภาพปฐมภูมิ และบริการเพิ่มประสิทธิภาพการเข้าถึงบริการ พร้อมรับส่งต่อหน่วยบริการสาธารณสุขทุกระดับอย่างไร้รอยต่อ,พัฒนาบริการสู่Digital dentistryใช้เทคโนโลยีนวัตกรรมดำเนินงานและให้บริการ,บูรณาการกับสุขภาพองค์รวมดูแลสุขภาพช่องปากทุกกลุ่มวัย โดยเฉพาะเด็กปฐมวัย กลุ่มเปราะบาง กลุ่มโรคเรื้อรัง,ด้านกำลังคนคุณภาพและเพียงพอพัฒนาและฝึกอบรมบุคลากรเพื่อรองรับระบบบริการทันตกรรมเฉพาะทางระดับจังหวัดและรองรับการแพทย์วิถีใหม่และลดปัจจัยเสี่ยงและสร้างสิ่งแวดล้อมที่เอื้อปฏิบัติงานแบบบูรณาการเครือข่าย และสร้างสิ่งแวดล้อมให้ปฏิบัติงานด้านทันตกรรมได้ดี
“ขอให้บุคลากรด้านทันตสาธารณสุขร่วมกันทำงานดูแลสุขภาพช่องปากคนไทยในทุกช่วงวัยของชีวิต ให้มีสุขภาพที่ดี เพื่อส่งผลให้มีคุณภาพชีวิตที่ดี กินดี อยู่ดี ร่างกายแข็งแรง สร้างความแข็งแรงให้ประเทศไทยและระบบเศรษฐกิจต่อไป” นายแพทย์เกียรติภูมิ กล่าว
******************************** 23 กันยายน 2564
วันพุธที่ 4 พฤษภาคม 2565
“สุริยะ”ปลื้มคะแนนประเมินผลการดำเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ”ปลื้มคะแนนประเมินผลการดำเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ”ปลื้มคะแนนประเมินผลการดำเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ จึงรุ่งเรืองกิจ”เผยผลประเมินการดำเนินงานกองทุนพัฒนาเอสเอ็มอีปีบัญชี 2564 มีผลคะแนนสูงขึ้นต่อเนื่อง หลังดำเนินมาตรการด้านสินเชื่อ และพัฒนาผู้ประกอบการให้มีผลิตภาพเพิ่มขึ้นเป็นไปตามเป้าหมาย ตั้งเป้าพัฒนาต่อยอดธุรกิจกลุ่ม BCG และอุตสาหกรรม S-Curve ในประเทศเพิ่มขึ้น พร้อมปรับปรุงระบบดิจิทัลรองรับการให้บริการกลุ่มเป้าหมาย และใช้ประโยชน์ได้อย่างรวดเร็วเต็มประสิทธิภาพ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวถึงรายงานผลประเมินการดำเนินงาน ประจำปีบัญชี 2564 ของสำนักงานกองทุนพัฒนาเอสเอ็มอีตามแนวประชารัฐ จาก กรมบัญชีกลาง และ บริษัท ทริส คอร์ปอเรชั่น จำกัด ว่า ปีนี้กองทุนพัฒนาเอสเอ็มอีตามแนวประชารัฐ กระทรวงอุตสาหกรรม มีผลคะแนนเท่ากับ 4.098 คะแนน ซึ่งสูงขึ้นจากปีบัญชีก่อนหน้าอย่างต่อเนื่อง โดยสามารถดำเนินมาตรการด้านสินเชื่อได้ตามเป้าหมาย ควบคู่กับการพัฒนาผู้ประกอบการให้มีผลิตภาพเพิ่มขึ้น และที่สำคัญ คือ การปรับปรุงระบบดิจิทัลเพื่อรองรับการให้บริการกลุ่มเป้าหมาย และใช้ประโยชน์ในการตัดสินใจของผู้บริหารเพื่อกำหนดนโยบายและมาตรการต่าง ๆ ได้อย่างรวดเร็วและมีประสิทธิภาพ
“ผลสัมฤทธิ์การดำเนินงานครั้งนี้ เกิดจากการบริหารนโยบายของคณะกรรมการบริหารกองทุนพัฒนาเอสเอ็มอีตามแนวประชารัฐ ที่ประกอบด้วย ผู้บริหารกระทรวงอุตสาหกรรม ผู้ทรงคุณวุฒิ ผู้แทนหน่วยงานภาครัฐและเอกชน ผู้อำนวยการสำนักงานกองทุน ตลอดจนคณะอนุกรรมการชุดต่าง ๆ ที่ร่วมกำหนดนโยบายและผลักดันการดำเนินงานจนทำให้ผลการประเมินกองทุนฯ สูงขึ้นอย่างต่อเนื่อง โดยการดำเนินงานที่ผ่านมาจนถึงปัจจุบัน กองทุน ฯ ได้ช่วยเหลือผู้ประกอบการ SMEs ทั้งในด้านสินเชื่อเพื่อเพิ่มศักยภาพการดำเนินธุรกิจให้กับผู้ประกอบการ SMEs จำนวนกว่า 13,000 กิจการ รวมวงเงินกว่า 19,000 ล้านบาท และพัฒนาขีดความสามารถของผู้ประกอบการ SMEs ควบคู่ไปด้วยกว่า 5,000 กิจการ ก่อให้เกิดการจ้างงาน สร้างอาชีพ ตลอดจนสร้างมูลค่าเพิ่มทางเศรษฐกิจได้มากกว่า 80,000 ล้านบาท” นายสุริยะ กล่าว
ด้านนายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) กล่าวเสริมว่า กระทรวงฯ ยังคงมุ่งมั่นสนับสนุนและพัฒนา SMEs เป้าหมายอย่างต่อเนื่อง เพื่อยกระดับอุตสาหกรรมไทยด้วยเทคโนโลยีและนวัตกรรม และเร่งผลักดันให้เกิดธุรกิจในกลุ่ม BCG และอุตสาหกรรม S-Curve ภายในประเทศเพิ่มขึ้น รวมถึงบูรณาการกับหน่วยงานพันธมิตรจัดหาช่องทางการตลาดสำหรับผู้ประกอบการ SMEs ซึ่งจะสามารถช่วยสร้างมูลค่าเพิ่มทางเศรษฐกิจของประเทศให้เติบโตอย่างยั่งยืนได้ ขณะเดียวกันได้มอบหมายนายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะผู้อำนวยการสำนักงานกองทุนฯ เร่งยกระดับการให้บริการด้วย e-Service ควบคู่กับการใช้ประโยชน์จากข้อมูลสารสนเทศต่าง ๆ เพื่อประกอบในการตัดสินใจของผู้บริหารกองทุนฯ ซึ่งจะสามารถกำหนดนโยบายและมาตรการต่าง ๆ ได้อย่างรวดเร็วและมีประสิทธิภาพ
วันพฤหัสบดีที่ 19 พฤษภาคม 2565
บขส. เร่งศึกษาความเป็นไปได้ในการใช้รถโดยสารไฟฟ้า
เพื่อนำเสนอคณะอนุกรรมการกลยุทธ์ฯ และบอร์ด เคาะ ภายในเดือน มิ.ย.นี้ พร้อมเผย 6 เส้นทาง นำร่อง ใช้รถมินิบัสไฟฟ้า
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยถึงกรณีที่มีกระแสข่าวเรื่องนโยบาย EV กระทบแผนเช่ารถโดยสารใหม่ของ บขส. ว่า เรื่องดังกล่าวเป็นไปตามแผนฯ โดยขณะนี้ บขส. ได้ว่าจ้างสถาบันเทคโนโลยีพระจอมเกล้าเจ้าคุณทหารลาดกระบัง ดำเนินการศึกษาเรื่องความเป็นไปได้ในการนำรถโดยสารพลังงานไฟฟ้า (EV) มาใช้เป็นรถโดยสาร ซึ่งในเบื้องต้นผลการศึกษา พบว่า เส้นทางในระยะทางไม่เกิน 400 กิโลเมตร เหมาะสมที่จะใช้รถพลังงานไฟฟ้า ส่วนในระยะทางที่ไกลกว่านั้น รถที่ใช้น้ำมันดีเซล ยังคงมีความเหมาะสมอยู่ จึงต้องทำการวิเคราะห์ เพื่อจัดลำดับในการใช้รถไฟฟ้า หรือรถน้ำมันดีเซล ก่อนนำเสนอคณะอนุกรรมการกำกับกลยุทธ์และบริหาร และคณะกรรมการ (บอร์ด) พิจารณาต่อไปภายในเดือนมิถุนายน 2565
ส่วนรถโดยสารขนาดเล็ก (มินิบัส) ขนาด 21 ที่นั่ง มีความเป็นไปได้ที่จะนำรถโดยสารพลังงานไฟฟ้ามาวิ่งให้บริการในระยะทางไม่เกิน 300 กม. โดยมีแผนจะนำร่อง 6 เส้นทาง ได้แก่ สาย 904 หมอชิต-สระบุรี 8 คัน, สาย 313 รังสิต-มหาวิทยาลัยบูรพา 8 คัน, สาย 319 รังสิต-แหลมฉบัง 10 คัน, สาย 316 รังสิต-นิคมฯ บ่อวิน 10 คัน, สาย 305 รังสิต-มาบตาพุด-ระยอง 10 คัน รวมประมาณ 46 - 60 คัน
กรรมการผู้จัดการใหญ่ บขส. กล่าวด้วยว่า การนำรถโดยสารไฟฟ้ามาให้บริการจะช่วยลดต้นทุนการเดินลดได้ 20-30% เนื่องจากราคาน้ำมันดีเซลในปัจจุบันปรับตัวสูงขึ้นมาก แต่การให้บริการด้วยรถโดยสารไฟฟ้านั้น จะต้องมีการสถานีชาร์ตไฟฟ้า รองรับระหว่างเส้นทางวิ่งด้วย จึงต้องมีการศึกษาให้รอบคอบ
////////////////////
กองสื่อสารองค์กรและการตลาด
สำนักอำนวยการ
บริษัท ขนส่ง จำกัด
วันอังคารที่ 5 ตุลาคม 2564
การค้าชายแดนไทยปี 64 พุ่งต่อเนื่อง ทำรายได้กว่า 6 แสนล้านบาท ส่งออกผลไม้ไทยไปจีนเติบโตถึง 100.12%
....
กระทรวงพาณิชย์ เผย ยอดการค้าชายแดน และค้าผ่านแดน ตลอดปี 2564 ที่ผ่านมา โตเพิ่มขึ้น 38% ทำรายได้แล้ว 682,184 ล้านบาท โดยการค้าชายแดนที่เติบโตสูงสุด คือ กับประเทศมาเลเซีย +25% รองลงมาคือ ลาว +23.93% เมียนมา +16.23% และกัมพูชา +8.85% ตามลำดับ ส่วนการค้าผ่านแดน ได้แก่ จีน +100.12% สิงคโปร์ +63.67%
.
โดยการค้ากับจีนที่เติบโตถึง 100.12% นั้น ส่วนใหญ่มาจากการส่งออกผลไม้ เช่น ทุเรียน มีมูลค่าถึง 11,000 ล้านบาท มังคุด 3,157 ล้านบาท และลำไย 421 ล้านบาท เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 21 มิถุนายน 2565
​PM pleased that Thailand has continuously gained confidence in hosting regional sporting events.
PM pleased that Thailand has continuously gained confidence in hosting regional sporting events.
PM pleased that Thailand has continuously gained confidence in hosting regional sporting events.
On June 21, 2022, Thanakorn Wangboonkongchana, the Government Spokesperson, revealed that the Prime Minister and Minister of Defense, Gen. Prayut Chan-o-cha, were gratified that member countries in the region have entrusted Thailand to host international sporting events continuously. In this regard, the prime minister also sent encouragement and support to athletes and stakeholders to achieve the intended goals. The Prime Minister also reminds all parties to be good hosts, operate efficiently according to disease control measurements, and generate a friendly competitive atmosphere.
The Government Spokesperson disclosed that due to Thai effectiveness in controlling the COVID-19 situation, along with the readiness and capability in the sports industry at the regional level, Thailand has therefore hosted the 29th Asian Junior Individual Championships from June 15–19, 2022 at the Ambassador City Jomtien Hotel, Chonburi Province. Over 400 athletes from 14 countries participated in the competition. There are 19 squash athletes participating in the competition. The president of the Squash Association of Thailand wishes that this tournament will draw attention to squash in Thailand, and this is also an opportunity to promote Thai squash internationally.
Moreover, Thailand will have a chance to host the 26th South East Asian Junior and Cadet Table Tennis Championships: SEAJCTTC, held between 17–22 June 2022, and the 12th South East Asian Table Tennis Championships: SEATTC, held from 23–28 June 2022, at Island Hall, 3rd floor, Fashion Island Shopping Center. Thailand is considered the first country in the world to hold two consecutive competitions due to the potential of Thai table tennis and the readiness to control the COVID-19 situation.
Mr. Thanakorn added that the Prime Minister believes in the potential of Thai sports from the continuous achievements in winning and receiving various awards at the international level, and he is also delighted that Thailand has gained global confidence in its role as a host of sporting events. He would like to thank all relevant agencies for participating in the integration of operations to drive Thailand's economic advancement. He also believed that this would help boost tourism in the country. The Prime Minister encouraged all relevant agencies to accelerate the gathering of experience and preparation before broadening the agenda of hosting the SEA Games 2025.
วันอังคารที่ 26 เมษายน 2565
รมว.เฮ้ง ห่วงลูกจ้าง อุบัติเหตุไซต์ก่อสร้าง 2 แห่ง ย้ำ! นายจ้างให้ปฏิบัติตามมาตรการด้านความปลอดภัย
รมว.แรงงาน ห่วงลูกจ้างเหตุดินสไลด์ทับคนงานบริเวณไซต์งานก่อสร้างการไฟฟ้าฝ่ายผลิต จ.พิษณุโลก และเหตุเสาเข็มหล่นทับคนงาน จ.สมุทรปราการ สั่ง กสร. ตรวจสอบ พร้อมย้ำเตือนนายจ้างให้ปฏิบัติตามมาตรการด้านความปลอดภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 25 เมษายน 2565 เกิดอุบัติเหตุไซต์งานก่อสร้าง 2 แห่ง คือ เหตุดินสไลด์ทับคนงานบริเวณไซด์งานก่อสร้างการไฟฟ้าฝ่ายผลิต จ.พิษณุโลก ลูกจ้างที่กำลังขุดดินเพื่อดำเนินการก่อสร้างท่อระบายน้ำถูกดินทับจำนวน 4 ราย เจ้าหน้าที่กู้ภัยและเจ้าหน้าที่กู้ชีพจึงได้ช่วยกันขุดดินและช่วยเหลือคนงานจากหลุมดินได้ จำนวน 3 ราย และได้นำผู้บาดเจ็บทั้ง 3 ราย ส่งโรงพยาบาลเรียบร้อยแล้ว พร้อมพบผู้เสียชีวิต 1 รายที่ถูกดินทับทั้งร่างจนเสียชีวิต ส่วนอุบัติเหตุอีกแห่งเกิดขึ้นที่จังหวัดสมุทรปราการ โดยได้รับแจ้งจากเครือข่ายความปลอดภัยฯ ว่าเกิดเหตุเสาเข็มหล่นทับคนงานเสียชีวิต ภายในโครงการก่อสร้างหมู่บ้าน pk 165 ถนนสุขุมวิท ตำบลบางปู อำเภอเมือง จ.สมุทรปราการ สำนักงานสวัสดิการและคุ้มครองแรงงานจังหวัดสมุทรปราการได้สอบถามนายเปี่ยมศักดิ์ สวดมาลัย ลูกจ้างของบริษัท ยงคอนกรีต จำกัด(มหาชน) ได้ข้อเท็จจริงว่าบริษัทฯ ได้ว่าจ้าง นายสมบูรณ์ แก่นจันทร์ ทำการตอกเสาเข็มโครงการดังกล่าว โดยนายสมบูรณ์ฯ ได้ว่าจ้าง นายสวน (ไม่ทราบนามสกุล) ขณะที่นายสวนฯ ได้ทำการตอกเสาเข็มมาจำนวน 3 ต้น ขณะลูกจ้างกำลังตอกเสาเข็มต้นที่ 4 เสาเข็มต้นดังกล่าวได้เกิดหักลงมาทับร่างนายสวนฯ เป็นเหตุให้เสียชีวิตทันที ทั้งนี้ ได้สั่งการให้กรมสวัสดิการและคุ้มครองแรงงาน ส่งเจ้าหน้าที่สำนักงานสวัสดิการและคุ้มครองแรงงานจังหวัด และศูนย์ความปลอดภัยในการทำงานเข้าตรวจสอบและให้ความช่วยเหลือลูกจ้างจากอุบัติเหตุทั้ง 2 แห่ง ต่อไป
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. เตรียมเรียกผู้ที่เกี่ยวข้องมาสอบข้อเท็จจริงหาสาเหตุถึงเหตุการณ์ที่เกิดขึ้น​ เพื่อเตรียมรวบรวมพยานหลักฐานว่านายจ้างมีการฝ่าฝืนโดยไม่ปฏิบัติตามกฎหมายหรือไม่ ตามพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ. 2554 กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้าง พ.ศ. 2564 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน ในสถานที่ที่มีอันตรายจากการตกจากที่สูงและที่ลาดชัน จากวัสดุกระเด็น ตกหล่น และพังทลายและจากการตกลงไปในภาชนะเก็บหรือรองรับวัสดุ พ.ศ. 2564 หากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันพฤหัสบดีที่ 15 กรกฎาคม 2564
​นฤมล ร่วมมอบอุปกรณ์การแพทย์ ช่วยเหลือผู้ป่วยโควิด-19
รมช.แรงงาน ร่วมมอบครุภัณฑ์และวัสดุทางการแพทย์แก่ รพ.เจริญกรุงประชารักษ์ เพื่อใช้ในการดูแลผู้ป่วยโรคโควิด-19
วันที่ 15 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วย ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ และนางสาวธนพร ศรีวิราช ประจำสำนักเลขาธิการนายกรัฐมนตรี ร่วมมอบครุภัณฑ์และวัสดุทางการแพทย์ เพื่อใช้ในการดูแลผู้ป่วยโรคโควิด-19 และเป็นกำลังใจให้บุคลากรของโรงพยาบาลเจริญกรุงประชารักษ์ สำนักงานการแพทย์ กรุงเทพมหานคร
ศาสตราจารย์ นฤมล กล่าวว่า จากสถานการณ์การแพร่ระบาดของโควิด-19 ตั้งแต่ช่วงเดือนเมษายนที่ผ่านมา ประเทศไทยมีผู้ติดเชื้อเพิ่มขึ้นจำนวนมาก ทำให้โรงพยาบาลเริ่มขาดแคลนอุปกรณ์การแพทย์ในการรับมือกับวิกฤติโควิด ในวันนี้ตนเองพร้อมด้วยรัฐมนตรีช่วยว่าการกระทรวงเกษตรและสหกรณ์ จึงได้เดินทางไปมอบครุภัณฑ์และวัสดุทางการแพทย์ให้แก่โรงพยาบาลเจริญกรุงประชารักษ์ เพื่อร่วมเป็นส่วนหนึ่งในการช่วยเหลือชีวิตผู้ที่ติดเชื้อที่เพิ่มมากขึ้นอย่างต่อเนื่อง รวมถึงอุปกรณ์ป้องกันและควบคุมการแพร่ระบาดของไวรัสโควิดสำหรับบุคลากรทางการแพทย์ เพื่อป้องกันการติดเชื้อและไม่ให้แพร่กระจายไปยังผู้ป่วยอื่น ๆ นอกจากอุปกรณ์ทางการแพทย์แล้ว จะได้มอบข้าวกล่องเพิ่มเติมให้อีกจำนวน 200 กล่อง ให้โรงพยาบาลนำไปส่งต่อให้แก่ทีมแพทย์ พยาบาล บุคลากรผู้ปฏิบัติงานดูแลผู้ป่วย ในฐานะที่ต้องปฏิบัติหน้าที่อย่างหนัก เพื่อร่วมเป็นขวัญกำลังในในการปฏิบัติหน้าที่ต่อไป
“ขอเป็นกำลังใจให้ทีมบุคลากรทางการแพทย์ในการปฏิบัติหน้าที่บุคลากรด่านหน้าทุกท่าน รวมถึงฝากความห่วงใยไปยังพี่น้องประชาชนทุกคนให้ดูแลตัวเองตามมาตรการที่ภาครัฐกำหนดอย่างเคร่งครัด เพื่อที่เราจะได้ผ่านวิกฤติในครั้งนี้ไปด้วยกัน” รมช. แรงงาน กล่าวทิ้งท้าย
วันอังคารที่ 19 เมษายน 2565
รฟม. ให้การต้อนรับผู้บริหารกระทรวงคมนาคม ในโอกาสลงพื้นที่เยี่ยมชมความคืบหน้าการดำเนินงาน โครงการรถไฟฟ้าสายสีเหลือง - สายสีชมพู
...
วันนี้ (19 เมษายน 2565) นายกิตติกร ตันเปาว์ รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) ได้ให้การต้อนรับ นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) นายพิเชฐ คุณาธรรมรักษ์ รองอธิบดีกรมการขนส่งทางราง และคณะสื่อมวลชน ในโอกาสลงพื้นที่เยี่ยมชมการดำเนินงานโครงการรถไฟฟ้าสายสีเหลือง ช่วงลาดพร้าว - สำโรง ณ สถานีหัวหมาก ซึ่งเป็นจุดเชื่อมต่อไปยังสถานีรถไฟฟ้าหัวหมาก ของรถไฟฟ้าแอร์พอร์ต เรล ลิงก์ และเยี่ยมชมศูนย์ซ่อมบำรุง (Depot) โครงการรถไฟฟ้าสายสีชมพู ช่วงแคราย - มีนบุรี พร้อมทั้งรับฟังบรรยายสรุปการดำเนินการก่อสร้าง และความคืบหน้าการดำเนินโครงการรถไฟฟ้าในความรับผิดชอบของ รฟม. และร่วมตรวจสอบความก้าวหน้าการติดตั้งและทดสอบขบวนรถไฟฟ้าโมโนเรล (Monorail) ภายในพื้นที่ Main Workshop ความก้าวหน้างานก่อสร้าง ณ สถานีมีนบุรี และอาคารจอดแล้วจรของโครงการรถไฟฟ้าสายสีชมพูฯ
ทั้งนี้ รฟม. ได้เร่งรัดการดำเนินงานโครงการรถไฟฟ้าทั้งสองสายมาอย่างต่อเนื่อง โดยสั่งการให้กลุ่มบริษัทที่ปรึกษา ร่วมกับ ผู้รับสัมปทานโครงการฯ ปรับเปลี่ยนแผนงานให้เหมาะสมในสถานการณ์การแพร่ระบาดของเชื้อไวรัส COVID-19 เพื่อให้สามารถเปิดให้บริการรถไฟฟ้าเส้นทางใหม่แก่ประชาชนได้โดยเร็วที่สุด ปัจจุบันโครงการรถไฟฟ้าสายสีเหลืองฯ มีความก้าวหน้างานโยธา 92.48% ความก้าวหน้างานระบบรถไฟฟ้า 90.67% ความก้าวหน้าโดยรวม 91.70% และโครงการรถไฟฟ้าสายสีชมพูฯ มีความก้าวหน้างานโยธา 88.16% ความก้าวหน้างานระบบรถไฟฟ้า 84.92% ความก้าวหน้าโดยรวม 86.51% (ข้อมูล ณ สิ้นเดือนมีนาคม 2565)
นอกจากนี้ รฟม. ได้มีการออกแบบ/จัดหา/ติดตั้งสิ่งอำนวยความสะดวกภายในเขตระบบรถไฟฟ้าให้สอดคล้องตามหลักอารยสถาปัตย์ เพื่อให้ผู้โดยสารที่เป็นผู้สูงอายุ หรือผู้พิการ สามารถใช้บริการได้โดยสะดวกและปลอดภัย โดยในโอกาสนี้ รฟม. ยังได้รับฟังข้อเสนอแนะจากนายสรพงศ์ฯ เกี่ยวกับการพิจารณาดำเนินการสร้างทางเดินเชื่อมลอยฟ้า (Sky Walk) ในบริเวณที่เป็นจุดเชื่อมต่อระหว่างสถานีรถไฟฟ้ากับระบบขนส่งสาธารณะอื่นๆ เพื่อความสะดวกของผู้สัญจร ซึ่งจะต้องนำไปหารือร่วมกับหน่วยงานอื่นๆ ที่เกี่ยวข้องต่อไป
สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพุธที่ 3 สิงหาคม 2565
FAO ทูลเกล้าฯ ถวายตำแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” ประจำปี 2565 – 2567
FAO ทูลเกล้าฯ ถวายตำแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” ประจำปี 2565 – 2567 แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และยกย่องการทรงงาน
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า เมื่อวันที่ 26 กรกฎาคม 2565 ที่ผ่านมา นายฉู ตงหยู (Mr. Qu Dongyu) ผู้อำนวยการใหญ่องค์การอาหารและเกษตรแห่งสหประชาชาติ (FAO) ได้มีหนังสือแจ้งประเทศไทย เรื่อง การขอทูลเกล้าถวายตำแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ดำรงตำแหน่งทูตสันถวไมตรีพิเศษของ FAO ซึ่งถือเป็นเกียรติอย่างยิ่งในการเสนอแต่งตั้งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีให้ดำรงตำแหน่งเป็นทูตสันถวไมตรีพิเศษของ FAO สำหรับโครงการทูตพิเศษด้านการขจัดความอดอยากหิวโหย ประจำภูมิภาคเอเชียและแปซิฟิก (Zero Hunger for Asia and the Pacific) และ FAO ขอแสดงความซาบซึ้งอย่างใจจริงที่สมเด็จพระเทพรัตนราชสุดาฯ ได้ทรงมีพระวิริยะอุตสาหะอย่างต่อเนื่องในการทรงงานเพื่อบรรลุเป้าหมายของ FAO มาอย่างต่อเนื่อง ตั้งแต่เดือนตุลาคม 2559 สมเด็จพระกนิษฐาธิราชเจ้าฯ ทรงเป็นผู้ที่ให้การสนับสนุนต่อโครงการของ FAO ในการต่อสู้กับภาวการณ์ขาดสารอาหารในทุกรูปแบบ และยังได้เป็นผู้ที่ทรงกระตุ้นให้เกิดการสร้างการรับรู้และการขับเคลื่อนเพื่อยุติความหิวโหยและภาวการณ์ขาดสารอาหาร ของรัฐบาล องค์กรระหว่างประเทศ บริษัทเอกชนต่าง ๆ และสาธารณชน
นายฉู ตงหยู ผู้อำนวยการใหญ่ FAO เปิดเผยว่า รู้สึกเป็นเกียรติอย่างยิ่งที่จะแจ้งให้ทราบถึงการดำรงตำแหน่งอย่างต่อเนื่องของสมเด็จพระกนิษฐาธิราชเจ้าฯ ในฐานะทูตสันถวไมตรี ของ FAO ประจําภูมิภาคเอเชียและแปซิฟิก ซึ่งจะดำรงตำแหน่งเป็นวาระสองปีนับตั้งแต่เดือนกรกฎาคม 2565 ถึงเดือนกรกฎาคม 2567 ด้วยประสบการณ์และความมุ่งมั่นของสมเด็จพระกนิษฐาธิราชเจ้าฯ ในการที่จะส่งเสริมและสนับสนุนงานของ FAO ทั้งในเรื่องของการดำเนินงานปรับเปลี่ยนพลิกโฉมระบบอาหารและเกษตร เพื่อนำไปสู่การพัฒนากระบวนการผลิต โภชนาการ และสิ่งแวดล้อมที่ดีขึ้น รวมถึงทำให้คุณภาพชีวิตของผู้คนดีขึ้น โดยไม่ทิ้งใครไว้ข้างหลัง
อนึ่ง สมเด็จพระกนิษฐาธิราชเจ้าฯ ทรงรับการทูลเกล้าทูลกระหม่อมถวายตำแหน่ง “ทูตพิเศษด้านการขจัดความอดอยากหิวโหย” ของ FAO ครั้งแรกเมื่อปี พ.ศ. 2559 ทั้งนี้ FAO จะประกาศรายชื่อบุคคลที่ได้รับการยกย่องแต่งตั้งเป็นทูตพิเศษ (Special Ambassador) เป็นประจำทุก 2 ปี
วันอังคารที่ 31 พฤษภาคม 2565
นายกฯ ชี้แจงการขอใช้งบกลาง ต้องเสนอโครงการเข้าที่ประชุม ครม. พิจารณาอนุมัติ โดยต้องสอดคล้องกับความต้องการของประชาชนในพื้นที่ ยืนยันสามารถตรวจสอบได้
นายกฯ ชี้แจงการขอใช้งบกลาง ต้องเสนอโครงการเข้าที่ประชุม ครม. พิจารณาอนุมัติ โดยต้องสอดคล้องกับความต้องการของประชาชนในพื้นที่ ยืนยันสามารถตรวจสอบได้
วันนี้(31 พ.ค. 65) เวลา 11.57 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2566 กรณีที่มีการกล่าวหาว่ารัฐบาลใช้จ่ายงบประมาณในการลงทุนในปีงบประมาณ 2565 ลดลงกว่าที่เสนอไว้ ว่า ในปีงบประมาณดังกล่าว ได้มีการเสนองบประมาณไว้ 624,399.8520 ล้านบาท แต่เมื่อถึงขั้นการพิจารณาของฝ่ายนิติบัญญัติ ขั้นกรรมาธิการวิสามัญ ได้มีการปรับลดงบประมาณรายจ่ายลงทุนลงจำนวน 12,466.4041 ล้านบาท ทำให้เหลือรายจ่ายลงทุน ทั้งสิ้น 611,933.4479 ล้านบาท คิดเป็นร้อยละ 19.74 ของวงเงินงบประมาณ รัฐบาลตั้งงบประมาณมาแต่ถูกตัด และที่บอกว่าพอตัดงบประมาณแล้วไปใช้งบประมาณงบกลาง ซึ่งในส่วนของงบกลาง นายกรัฐมนตรีไม่สามารถสั่งใช้งบกลางได้เองได้ทั้งหมด จะต้องมีการเสนอโครงการให้คณะรัฐมนตรีพิจารณา ทำให้ต้องปรับไปใช้กับโครงการที่ไม่ได้รับงบประมาณ และโครงการอื่น ๆ ที่รอการจัดสรรงบประมาณอยู่ โดยโครงการที่เสนอมาก็ต้องให้สอดคล้องกับความต้องการของประชาชนในพื้นที่ ไม่ใช่ว่านึกจะให้ใครก็ให้ สามารถตรวจสอบได้ว่า แผนงานโครงการของรัฐบาลเข้าถึงทุกพื้นที่ ทุกจังหวัดหรือไม่ ในส่วนเรื่องของการที่ส่อโกงต่าง ๆ ก็ให้ไปพิสูจน์กันในกระบวนการยุติธรรม ถ้ามีหลักฐานก็ให้เป็นการฟ้องร้องกันไป โดยขอให้ย้อนกลับไปดูในอดีตที่ผ่านมาเกิดอะไรขึ้นในกระบวนการยุติธรรม มีติดคุก มีหนีคดีหรือไม่
วันอังคารที่ 7 ธันวาคม 2564
ครม. เห็นชอบร่างกฎกระทรวงกำหนดให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
ครม. เห็นชอบร่างกฎกระทรวงกำหนดให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
วันนี้ (7 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี เผย คณะรัฐมนตรีมีมติอนุมัติ ร่างกฎกระทรวง รวม 4 ฉบับ ให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
กระทรวงอุตสาหกรรม เสนอ ร่างกฎกระทรวง จำนวน 4 ฉบับ ได้แก่
1) ร่างกฎกระทรวงกำหนดให้ผลิตภัณฑ์อุตสาหกรรมเครื่องเล่นสนามสาธารณะ ชิงช้า ต้องเป็นไปตามมาตรฐาน พ.ศ. ....
2) ร่างกฎกระทรวงกำหนดให้ผลิตภัณฑ์อุตสาหกรรมเครื่องเล่นสนามสาธารณะ กระดานลื่น ต้องเป็นไปตามมาตรฐาน พ.ศ. ....
3) ร่างกฎกระทรวงกำหนดให้ผลิตภัณฑ์อุตสาหกรรมเครื่องเล่นสนามสาธารณะ ม้าหมุน ต้องเป็นไปตามมาตรฐาน พ.ศ. ....
และ 4) ร่างกฎกระทรวงกำหนดให้ผลิตภัณฑ์อุตสาหกรรมเครื่องเล่นสนามสาธารณะ อุปกรณ์โยก ต้องเป็นไปตามมาตรฐาน พ.ศ. ....
โดยร่างกฎกระทรวง ทั้ง 4 ฉบับเสนอ เป็นการกำหนดให้ผลิตภัณฑ์อุตสาหกรรมเครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ให้เป็นไปตามมาตรฐาน โดยสอดคล้องกับการประชุมสมัชชาสุขภาพแห่งชาติ ครั้งที่ 10 เพื่อให้มีหน่วยงานที่ทำหน้าที่ดูแลผลิตภัณฑ์อุตสาหกรรมเครื่องเล่นสนามสาธารณะดังกล่าวอย่างชัดเจนและเป็นระบบ เพื่อป้องกันการบาดเจ็บและเสียชีวิตของเด็กในสนามเด็กเล่น พร้อมทั้งยังสอดคล้องกับยุทธศาสตร์ชาติในด้านการบริหารราชการแผ่นดินการปรับปรุงกฎระเบียบเพื่ออำนวยความสะดวกแก่ประชาชนอีกด้วย
.......................
วันพฤหัสบดีที่ 25 สิงหาคม 2565
R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย อยู่ในระดับมีเสถียรภาพ (Stable Outlook)
วันที่ 25 ส.ค.2565 R&I จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ คงอันดับความน่าเชื่อถือของประเทศไทยที่ A- และคงมุมมองความน่าเชื่อถือของประเทศไทยอยู่ในระดับมีเสถียรภาพ
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า วันพฤหัสบดีที่ 25 สิงหาคม 2565 บริษัท Rating and Investment Information, Inc. (R&I) ซึ่งเป็นบริษัทจัดอันดับความน่าเชื่อถือชั้นนำของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ ได้คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook) โดยมีรายละเอียด ดังนี้
1) แม้ว่าการระบาดของโรคติดเชื้อไวรัสโคโรนา 2019 (COVID-19) จะส่งผลกระทบอย่างรุนแรงต่อเศรษฐกิจไทย โดยเฉพาะอย่างยิ่งในด้านการท่องเที่ยว แต่เนื่องจากรัฐบาลได้ดำเนินมาตรการทางการเงินและการคลัง ประกอบกับเศรษฐกิจไทยมีปัจจัยพื้นฐานจากกลุ่มอุตสาหกรรมการผลิตในด้านอิเล็กทรอนิกส์ เครื่องใช้ไฟฟ้าและรถยนต์ผ่านการลงทุนโดยตรงจากต่างประเทศ จึงส่งผลให้เศรษฐกิจไทยและการบริโภคเริ่มฟื้นตัว โดยภาคการท่องเที่ยวจะเป็นปัจจัยสำคัญในการขับเคลื่อนเศรษฐกิจไทยให้ฟื้นตัวอย่างเต็มที่
2) รัฐบาลได้จัดทำงบประมาณแบบขาดดุลเพื่อสนับสนุนการดำเนินมาตรการทางการคลังเพื่อแก้ไขปัญหาและฟื้นฟูผลกระทบจากการระบาดของ COVID-19 และกระตุ้นเศรษฐกิจ ส่งผลให้สัดส่วนหนี้สาธารณะต่อผลิตภัณฑ์มวลรวมในประเทศ (Debt to GDP ratio) ณ สิ้นเดือนมิถุนายน 2565 เพิ่มขึ้นเป็นประมาณร้อยละ 61 อย่างไรก็ดี R&I เชื่อมั่นว่า รัฐบาลยังคงรักษาเสถียรภาพทางการคลังและใส่ใจต่อภาระหนี้สาธารณะ (Debt Burden) ภายใต้พระราชบัญญัติวินัยการเงินการคลังของรัฐ พ.ศ. 2561 ในระดับที่เหมาะสม เนื่องจากมีการบริหารจัดการทางการคลังอย่างรอบคอบ และสามารถระดมทุนได้ครบถ้วนตามความต้องการ
3) สำหรับภาคการเงินต่างประเทศ (External Finance) R&I คาดว่า แม้ปี 2565 ประเทศไทยจะยังคงขาดดุลบัญชีเดินสะพัด เนื่องจากรายได้ภาคการท่องเที่ยวลดลง ต้นทุนด้านการขนส่งเพิ่มขึ้นจากผลกระทบของราคาน้ำมัน การขาดแคลนของเซมิคอนดักเตอร์ และการล็อคดาวน์ระลอกใหม่ของสาธารณรัฐประชาชนจีน แต่ในปี 2566 ดุลบัญชีเดินสะพัดจะกลับมาเกินดุลจากการฟื้นตัวของภาคการท่องเที่ยวและการลดลงของราคาพลังงาน นอกจากนี้ ภาคการเงินต่างประเทศยังมีความเข้มแข็ง เนื่องจากมีทุนสำรองระหว่างประเทศในระดับสูงและสภาพคล่องต่างประเทศมีความเข้มแข็ง
4) ประเด็นที่ R&I ให้ความสนใจและจะติดตามอย่างใกล้ชิด คือ ความไม่แน่นอนทางการเมือง ซึ่งจะส่งผลกระทบต่อการดำเนินนโยบายด้านเศรษฐกิจ รวมถึงการเปลี่ยนแปลงโครงสร้างประชากรที่จะส่งผลต่อการลดลงของประชากรวัยทำงาน ดังนั้น รัฐบาลจำเป็นต้องดำเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูง การพัฒนาเขตเศรษฐกิจพิเศษภาคตะวันออก (EEC) ตลอดจนการลงทุนในโครงการโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะเป็นการเพิ่มศักยภาพการเจริญเติบโตทางเศรษฐกิจในระยะยาว และทำให้ประเทศไทยหลุดพ้นจากการติดกับดักรายได้ปานกลาง (Middle Income Trap)
สำนักงานบริหารหนี้สาธารณะ สำนักนโยบายและแผน
โทร. 02 265 8050 ต่อ 5505 และ 5519
วันอังคารที่ 25 มกราคม 2565
“กรุงไทย” สำรองเงินสดรองรับการจับจ่ายช่วงเทศกาลตรุษจีน 31,280 ล้านบาท
กรุงไทยสำรองเงินสดช่วงเทศกาลตรุษจีนปี 2565 เพื่อรองรับการจับจ่ายของลูกค้า ประชาชน ทั้งการใช้บริการที่สาขา และเครื่อง ATM ระหว่างวันที่ 29 มกราคม ถึงวันที่ 3 กุมภาพันธ์ 2565 จำนวน 31,280 ล้านบาท
ธนาคารกรุงไทยได้เตรียมสำรองเงินสดช่วงเทศกาลตรุษจีนปี 2565 เพื่อรองรับการจับจ่ายของลูกค้า ประชาชน ทั้งการใช้บริการที่สาขา และเครื่อง ATM ระหว่างวันที่ 29 มกราคม ถึงวันที่ 3 กุมภาพันธ์ 2565 จำนวน 31,280 ล้านบาท แบ่งเป็นการสำรองในเขต กทม. จำนวน 6,390 ล้านบาท และเขตภูมิภาค จำนวน 24,890 ล้านบาท โดยสำรองสำหรับสาขาทั่วประเทศ 1,007 สาขา จำนวน 6,890 ล้านบาท และสำรองสำหรับเครื่อง ATM 9,400 เครื่อง จำนวน 24,390 ล้านบาท
อย่างไรก็ตาม จากสถานการณ์การแพร่ระบาดของโควิด-19 ในขณะนี้ ธนาคารขอแนะนำลูกค้าและประชาชนทำธุรกรรมทางการเงินผ่านโมบายแบงกิ้ง หรือมอบอั่งเปาดิจิทัลผ่านแอปพลิเคชัน Krungthai NEXT เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19
วันจันทร์ที่ 14 มีนาคม 2565
PM pleased with Fitch Ratings (Thailand)’s projection on continuous recovery of Thai corporate earnings in 2022
PM pleased with Fitch Ratings (Thailand)’s projection on continuous recovery of Thai corporate earnings in 2022
March 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the outcome of a seminar on “2022 Thailand Corporate Credit Outlook” which disclosed the projection of Fitch Ratings (Thailand) that the earnings of rated corporates in Thailand will continue to recover in 2022.
This is supported by a recovery in economic activity and a gradual reopening of the country from the COVID-19 pandemic. Credit ratings are expected to be mostly steady, although some sectors are likely to remain affected by weak demand stemming from the pandemic. Rated Thai corporate issuers have demonstrated prudent cash flow management during the pandemic, with cautious capital expenditure and lower dividend payouts.
According to the Government Spokesperson, the Government strives to promote stable economic recovery through urgent stimulus measures, while nurturing the vulnerability groups, and seeking new business opportunities for the interest of the nation and people. The Fitch Ratings (Thailand)’s report reflects confidence on the Thai business sector and the Prime Minister’s vision and economic policies.
The Government has been putting utmost effort to stabilize economic rehabilitation through such endeavors as the development of Eastern Economic Corridor (EEC), infrastructure development in various areas to enhance national competitiveness, implementation of the BCG Economic Model for sustainable growth, and promotion of economic activities in parallel with enforcing health care measures to ensure effective, inclusive, and complete problem solution.
วันศุกร์ที่ 28 มกราคม 2565
ลุงป้อม กำชับมหาดไทยร่วมหน่วยเกี่ยวข้อง ป้องกันปราบปรามค้ามนุษย์ต่อเนื่อง ให้หมดสิ้นไป
ลุงป้อม กำชับมหาดไทยร่วมหน่วยเกี่ยวข้อง ป้องกันปราบปรามค้ามนุษย์ต่อเนื่อง ให้หมดสิ้นไป
วันนี้ (28 ม.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พลเอก ประวิตร วงษ์สุวรรณ รองนายกรัฐมนตรี มีความห่วงใยและติดตามการดำเนินงานของหน่วยงานที่เกี่ยวข้องในเรื่องดังกล่าวอย่างต่อเนื่อง และได้สั่งการให้กระทรวงมหาดไทยบูรณาการการทำงานร่วมกับหน่วยงานที่เกี่ยวข้อง เพื่อกำจัดกระบวนการการค้ามนุษย์ในประเทศอย่างเป็นรูปธรรม โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการและกำชับให้ใช้ทุกกลไกของกระทรวงมหาดไทย ดำเนินการอย่างจริงจังต่อเนื่อง เพื่อลดอุปสงค์ (Demand Side) และอุปทาน (Supply Side) ของขบวนการค้ามนุษย์ให้หมดไปจากประเทศไทย
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตนได้สั่งการให้ผู้ว่าราชการจังหวัดทุกจังหวัด กำชับและให้ความสำคัญกับการป้องกันและปราบปรามการค้ามนุษย์ ด้วยการเข้มงวดในประเด็นด้านการข่าว การสืบหาข่าวสารสำคัญในพื้นที่ การติดตามและประเมินสถานการณ์การค้ามนุษย์ภายในจังหวัดอย่างใกล้ชิด โดยเฉพาะอย่างยิ่งจังหวัดที่มีความเกี่ยวข้องกับการใช้แรงงานประมง และเน้นย้ำกำชับไม่ให้ข้าราชการและเจ้าหน้าที่ทุกระดับเข้าไปมีส่วนเกี่ยวข้องกับการค้ามนุษย์ และให้ดำเนินงานในเชิงบูรณาการร่วมกับหน่วยงานที่เกี่ยวข้อง เพื่อให้การปฏิบัติงานด้านการป้องกันและปราบปรามการค้ามนุษย์เป็นไปอย่างมีประสิทธิภาพ ถูกต้องตามกฎหมายและระเบียบ และสอดคล้องกับแนวนโยบายที่เกี่ยวข้อง
สำหรับผลการดำเนินงานในด้านการจับกุมผู้กระทำความผิดการค้ามนุษย์ของกระทรวงมหาดไทย โดยกรมการปกครอง ตั้งแต่เดือนตุลาคม 2563 - ธันวาคม 2564 ได้ดำเนินคดีผู้กระทำความผิด จำนวน 8 คดี จับกุมผู้กระทำความผิดฐานค้ามนุษย์จำนวน 8 ราย และช่วยเหลือผู้เสียหายจากกระบวนการค้ามนุษย์จำนวน 5 ราย นอกจากนี้ ในด้านมนุษยธรรม ได้มีประกาศกระทรวงมหาดไทย อนุญาตให้คนต่างด้าวอยู่ในราชอาณาจักรเป็นกรณีพิเศษ สำหรับผู้เสียหายจากการค้ามนุษย์ ซึ่งเป็นหนึ่งในกลไกสำหรับการช่วยเหลือเหยื่อจากการค้ามนุษย์ที่สำคัญ โดยให้ห้วงสถานการณ์การแพร่ระบาดของโรคติดเชื้อไวรัสโคโรนา 2019 ตั้งแต่เดือนตุลาคม 2563 – ธันวาคม 2564 ได้อนุญาตให้กลุ่มคนต่างด้าวซึ่งเป็นผู้เสียหายจากการค้ามนุษย์อยู่ในราชอาณาจักรเป็นกรณีพิเศษ รวม 81 ราย
“กระทรวงมหาดไทย มีความมุ่งมั่นในการบูรณาการการทำงานระหว่างกันกับหน่วยงานที่เกี่ยวข้อง เพื่อลดอุปสงค์ (Demand Side) และอุปทาน (Supply Side) ของขบวนการค้ามนุษย์ เร่งปราบปรามและจับกุมผู้กระทำความผิด พร้อมดำเนินการตามหลักมนุษยธรรมกับเหยื่อจากการค้ามนุษย์ตามนโยบายรัฐบาล เพื่อให้ประเทศไทยได้รับการปรับเป็น Tier 2 ในรอบรายงานสถานการณ์การค้ามนุษย์ในปีถัดไป และขบวนการค้ามนุษย์หมดไปจากสังคมไทยอย่างยั่งยืน” นายสุทธิพงษ์ฯ กล่าวในตอนท้าย
วันพฤหัสบดีที่ 17 มิถุนายน 2564
ดร.สาธิต ย้ำคงเข้มมาตรการควบคุมโรค พร้อมสนับสนุนเปิดประเทศใน 120 วัน
รัฐมนตรีช่วยว่าการกระทรวงสาธารณสุข ตรวจเยี่ยมศูนย์แรกรับ-ส่งต่อ นิมิบุตร และศูนย์ฉีดวัคซีนกลางบางซื่อ ย้ำกระทรวงสาธารณสุขยังคงเข้มการเฝ้าระวังควบคุมโรค ดูแลรักษาผู้ติดเชื้อ ให้บริการฉีดวัคซีน ร่วมกับกทม. พร้อมทำงานเต็มที่เพื่อเปิดประเทศใน 120 วัน
รัฐมนตรีช่วยว่าการกระทรวงสาธารณสุข ตรวจเยี่ยมศูนย์แรกรับ-ส่งต่อ นิมิบุตร และศูนย์ฉีดวัคซีนกลางบางซื่อย้ำกระทรวงสาธารณสุขยังคงเข้มการเฝ้าระวังควบคุมโรค ดูแลรักษาผู้ติดเชื้อ ให้บริการฉีดวัคซีน ร่วมกับกทม. พร้อมทำงานเต็มที่เพื่อเปิดประเทศในอีก 120 วันตามนโยบายรัฐบาล
วันนี้ (17 มิถุนายน 2564) ที่ ศูนย์แรกรับ-ส่งต่อนิมิบุตร กระทรวงสาธารณสุข (Pre-Admission Center MOPH)อาคารกีฬานิมิบุตร สนามกีฬาแห่งชาติ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมและให้กำลังใจบุคลากร ที่ปฏิบัติงาน โดย ดร.สาธิต กล่าวว่า วันนี้ได้มาตรวจเยี่ยมศูนย์แรกรับ–ส่งต่อนิมิบุตร หลังจากที่ได้ปิดเพื่อทำความสะอาดใหญ่ และกลับมาเปิดรับผู้ติดเชื้อทั้งชาวไทยและต่างด้าวอีกครั้ง ตั้งแต่เมื่อวันจันทร์ที่ 14 มิถุนายนที่ผ่านมา โดยพบผู้ติดเชื้อจากคลัสเตอร์คนงานมากขึ้นเรื่อย ๆ ทยอยเข้ารักษาเกือบเต็มแล้วช่วยให้ผู้ติดเชื้อโควิด 19ที่ติดค้างที่บ้านหรืออยู่ระหว่างรอเตียงในโรงพยาบาลเข้าสู่ระบบการรักษา และส่งต่อรักษาในโรงพยาบาลหรือ Hospitel ตามระดับอาการอย่างเหมาะสม รวดเร็ว ข้อมูลตั้งแต่ 30 เมษายน-16 มิถุนายน 2564ศูนย์แรกรับ-ส่งต่อนิมิบุตร รับผู้ป่วยสะสม จำนวน3,696 ราย ในจำนวนนี้เป็นผู้ป่วยที่ Walk-in เข้ามา 2,980 รายหรือคิดเป็นร้อยละ 80 ขณะนี้มีผู้ป่วยที่นอนพักรักษาอยู่ 121 ราย
ดร.สาธิตกล่าวต่อว่า สำหรับประเด็นที่นายกรัฐมนตรีประกาศที่จะเดินหน้าเปิดประเทศใน120 วัน กระทรวงสาธารณสุขพร้อมที่จะทำงานอย่างเต็มที่ตามนโยบายรัฐบาล โดยในวันพรุ่งนี้จะมีการประชุม ศบค.เพื่อขับเคลื่อนต่อไป ในฐานะตัวแทนของกระทรวงสาธารณสุข พร้อมสนับสนุนข้อมูลวิชาการ เสนอความคิดเห็นในสิ่งที่เป็นประโยชน์ เพื่อให้เกิดความร่วมมือกันอย่างจริงจังและทำงานไปสู่เป้าหมายเดียวกัน
“ขอย้ำว่าสถานการณ์การแพร่ระบาดในเขตกรุงเทพฯ และปริมณฑลยังอยู่ในระดับสูง แนวโน้มทรงตัว ขณะนี้คนส่วนใหญ่สนใจเรื่องวัคซีนมาก ซึ่งรัฐบาลได้จัดหาวัคซีนไว้ฉีดให้คนในประเทศกว่า 100 ล้านโดสภายในปี 2564 โดยทำควบคู่กันกับการเฝ้าระวังควบคุมโรคและการรักษาผู้ป่วย รวมทั้งความร่วมมือประชาชนในการป้องกันตัวเองตามมาตรการกระทรวงสาธารณสุขและกทม. และทำกิจกรรมต่าง ๆ ด้วยความระมัดระวัง จะช่วยให้สถานการณ์โควิด 19 ดีขึ้น" ดร.สาธิตกล่าว
นอกจากนี้ ดร.สาธิตได้ตรวจเยี่ยมการให้บริการฉีดวัคซีนโควิด19 ที่ศูนย์ฉีดวัคซีนกลางบางซื่อ ในกลุ่มผู้สูงอายุและ 7 โรคเรื้อรังในพื้นที่ กทม. ที่ลงทะเบียนผ่านหมอพร้อมและถูกเลื่อนนัดในเดือนมิถุนายนเปิดให้บริการวันนี้เป็นวันที่ 2 โดยได้จัดเตรียมวัคซีนไว้รองรับวันละ 2,000 โดส ส่วนภาพรวมการฉีดวัคซีน ที่สถานีกลางบางซื่อ ตั้งแต่วันที่ 24 พฤษภาคม–16 มิถุนายน ฉีดวัคซีนไปแล้ว 276,072 โดส ประชาชนส่วนใหญ่ชื่นชมและพึงพอใจในระบบให้บริการ
วันเสาร์ที่ 14 สิงหาคม 2564
"กลาโหม เร่งขยายขีดความสามารถทางการแพทย์ เรียกระดมแพทย์พยาบาลแถว 2 เสริมกว่า 500 คน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19 ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมฝ่ายความมั่นคง ทหารตำรวจ ยังคงตรวจพบและจับกุมผู้ลักลอบเข้าเมืองได้ต่อเนื่อง โดยตั้งแต่ 1-12 ส.ค.64 จับกุมได้ 1,864 คน สำหรับการควบคุมโรค เจ้าหน้าที่ยังคงตั้งจุดตรวจและด่านตรวจบริเวณรอยต่อจังหวัดสีแดงเข้ม และจัดชุดเคลื่อนที่เร็วตรวจในพื้นที่ เพื่อลดการเคลื่อนย้ายและจำกัดกิจกรรมตามเคหสถานที่เป็นปัญหา โดยยังพบพฤติกรรมขาดความรับผิดชอบ รวมกลุ่มดื่มสุรา มั่วสุมเสพยาและเล่นการพนันต่อเนื่อง
ขณะเดียวกัน กองทัพได้เร่งขยายขีดความสามารถทางการแพทย์ใน รพ.ทหารแต่ละเหล่าทัพ โดยจัดตั้งห้อง ICU รองรับผู้ป่วยสีแดงเพิ่ม 80 เตียง และผู้ป่วยสีเหลือง 306 เตียง ขณะเดียวกันอยู่ระหว่างเร่งจัดตั้ง รพ.สนาม และ CI ในพื้นที่หน่วยทหารทั่วประเทศเพิ่ม ร่วมกับ สธ.จังหวัด พร้อมกันนี้ ได้เรียกระดมบุคลากรทางการแพทย์แถว 2 กว่า 500 คน เข้ามาเสริมการทำงาน เพื่อรองรับการดูแลประชาชน
สำหรับ รพ.สนาม ใน มทบ.11 ในพื้นที่ กทม. อยู่ระหว่างปรับเพิ่มให้สามารถรองรับการตรวจเชื้อคัดกรองโรคได้เพิ่ม 500 คน ต่อวัน ในลักษณะขับรถยนต์มารับการตรวจ (Drive Thru) ขณะที่ รพ.สนามศูนย์คัดกรอง สโมสรกองทัพบก ในพื้นที่ กทม. มีประชาชนมารับการบริการแล้วเกือบ 10,000 คน ให้บริการครบวงจรตรวจคัดกรองเชื้อ เอ๊กเรย์ปอด พบแพทย์ รับตัวเข้ารักษาในระบบ รวมทั้งจ่ายยาและพากลับบ้าน
พล.อ.ชัยชาญ’ ได้ย้ำ นโยบายของ พล.อ.ประยุทธ์ จันทร์โอชา นรม.และรมว.กห. ขอให้ทุกเหล่าทัพเร่งสนับสนุนการจัดตั้ง รพ.สนาม และ CI ในหน่วยทหาร เพื่อดูแลประชาชนในพื้นที่สีแดงเข้ม และให้เข้าไปเสริมสนับสนุนการจัดชุดตรวจเชิงรุก และเคลื่อนย้ายผู้ป่วยออกจากชุมชนและตามบ้าน ที่ยังพบและมีอยู่เข้ามารักษาในระบบโดยเร็ว พร้อมทั้งขอขอบคุณกำลังพลตำรวจและทหารทุกเหล่าทัพ ที่เข้ามาสนับสนุนและเสริมการทำงานของ สธ.และ กทม.อย่างใกล้ชิดในการควบคุมการแพร่ระบาดของโรคทั้งในเขตเมืองและชุมชนทั่วประเทศต่อเนื่องมา โดยกำชับให้ใช้ความระมัดระวังและไม่ประมาทในการปฏิบัติงาน เพื่อมิให้เกิดการสูญเสียในทุกชีวิต
#กระทรวงกลาโหมช่วยเหลือประชาชน
#ทหารของพระราชา
วันอาทิตย์ที่ 22 สิงหาคม 2564
รัฐบาลชวนประชาชนร่วมประกวดคำขวัญวันภาษาไทยแห่งชาติ
วันอาทิตย์ที่ 4 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลตระหนักถึงคุณค่าและความสำคัญของภาษาไทย ซึ่งเป็นเอกลักษณ์และสมบัติทางวัฒนธรรมของชาติ จึงเชิญชวนประชาชนร่วมประกวดคำขวัญวันภาษาไทยแห่งชาติ 29 ก.ค. ประจำปี 2564 โดยแบ่งเป็น 3 ประเภท ได้แก่ ระดับประถมและมัธยมศึกษาหรือเทียบเท่า ระดับอุดมศึกษาหรือเทียบเท่า และประชาชนทั่วไป มีเงินรางวัลตั้งแต่ 1,000 – 10,000 บาท พร้อมเกียรติบัตร โดยหลักเกณฑ์ คือ เนื้อหาตรงตามหัวข้อที่กำหนด มีความคิดริเริ่มสร้างสรรค์ด้วยตนเองไม่ลอกเลียนแบบ ไม่เคยเผยแพร่หรือปรากฎที่อื่นมาก่อน ใช้ภาษาไทยถูกต้องเหมาะสม มีจำนวนคำไม่เกิน 30 คำ ส่งเข้าประกวดได้คนละ 1 ชิ้นงาน ตั้งแต่บัดนี้ ถึงวันที่ 15 ก.ค.64 ผู้สนใจดูรายละเอียดได้ทางเฟซบุ๊กแฟนเพจ วันภาษาไทยแห่งชาติ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 9 มีนาคม 2565
รองอธิบดีกรมเจ้าท่า ลงพื้นที่ควบคุมสถานการณ์ เหตุเพลิงไหม้เรือสมูธซี 2
ขณะนี้ควบคุมเพลิงได้แล้ว พร้อมสั่งการตรวจสอบสาเหตุโดยด่วน
วันนี้ เวลาประมาณ 09.00 น. กรมเจ้าท่า โดยสำนักงานเจ้าท่าสาขาสมุทรปราการได้รับแจ้งจาก บริษัท ไอ อาร์ พี ซี จำกัด ว่าเกิดเพลิงไหม้บนเรือบรรทุกน้ำมัน สมูธซี 2 บริเวณหน้าบริษัท ไอ อาร์ พี ซี จำกัด ถนนสุขสวัสดิ์ ตำบลบางครุ อำเภอพระประแดง จังหวัดสมุทรปราการ
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ได้สั่งการให้สำนักงานเจ้าท่าสาขาสมุทรปราการ นำเรือตรวจการณ์เจ้าท่า 222 ออกตรวจสอบความเสียหายที่เกิดขึ้น เบื้องต้นพบว่า เรือ สมูธซี 2 หมายเลขทะเบียนเรือ 460003012 ขนาด 1,989 ตันกรอส ประเภทบรรทุกน้ำมันที่มีจุดวาบไฟต่ำกว่า 60 องศาเซลเซียส สัญชาติไทย โดยมีนายปารเมศ ประเสริฐวงศ์ เป็นนายเรือ เรือลำดังกล่าวได้แจ้งออกมาจากจังหวัดระยอง เมื่อวันที่ 8 มีนาคม 2565 และเข้าเทียบท่าเรือ 13 บริษัท ไอ อาร์ พี ซี จำกัด ถนนสุขสวัสดิ์ ตำบลบางครุ อำเภอพระประแดง จังหวัดสมุทรปราการ เวลา 20.00 น. ขณะเรือเทียบท่ามีสินค้าน้ำมันเบนซินแก็สโซฮอล์ 91 ปริมาณ 1.8 ล้านลิตร ดีเซล 1.3 ล้านลิตร ต่อมาในเวลา ประมาณ 09.00 น. ได้เกิดเหตุเพลิงไหม้บนเรือบรรทุกน้ำมัน ซึ่งในเรือไม่มีสินค้า เบื้องต้นพบผู้บาดเจ็บ 1 ราย คือนายพีรกานต์ พงษา ได้นำส่งโรงพยาบาลบางประกอก 3 และมีผู้สูญหายอีก จำนวน 1 ราย คือ นายศรรกฏิยพงศ์ สงวนพันธุ์
ขณะนี้ ได้รับแจ้งว่า สามารถควบคุมสถานการณ์เพลิงไหม้เรือบรรทุกน้ำมัน ไว้ได้เรียบร้อย และได้ตรวจสอบการรั่วไหลของน้ำมัน ไม่พบว่ามีคราบน้ำมันรั่วไหลลงแม่น้ำเจ้าพระยาแต่อย่างใด พร้อมกันนี้ รองอธิบดีกรมเจ้าท่า ด้านปฏิบัติการ ได้ลงพื้นที่ พร้อมเจ้าหน้าที่และเรือตรวจการณ์ จำนวน 2 ลำ จากสำนักความปลอดภัยและสิ่งแวดล้อมทางน้ำ เพื่อตรวจสอบหาสาเหตุของการเกิดเพลิงไหม้เรือลำดังกล่าว และการดำเนินการตามกฎหมายของกรมเจ้าท่า สำหรับความคืบหน้าของสถานการณ์ จะรายงานให้ทราบต่อไป
วันศุกร์ที่ 2 กรกฎาคม 2564
ปลัด สธ. ประชุมทางไกลกับสสจ. รพศ. รพท. เร่งฉีดวัคซีนโควิด ให้ผู้สูงอายุ และผู้ป่วย 7 โรคเรื้อรัง
ปลัดกระทรวงสาธารณสุขประชุมทางไกลกับนายแพทย์สาธารณสุขจังหวัด ผู้อำนวยการโรงพยาบาลศูนย์ โรงพยาบาลทั่วไป โรงพยาบาลชุมชน ให้เร่งฉีดวัคซีนโควิด 19 ให้กับกลุ่มผู้สูงอายุ ผู้ป่วย 7 โรคเรื้อรัง สื่อสารประชาชนให้ป้องกันตนเอง
ปลัดกระทรวงสาธารณสุขประชุมทางไกลกับนายแพทย์สาธารณสุขจังหวัด ผู้อำนวยการโรงพยาบาลศูนย์ โรงพยาบาลทั่วไป โรงพยาบาลชุมชน ให้เร่งฉีดวัคซีนโควิด 19 ให้กับกลุ่มผู้สูงอายุ ผู้ป่วย 7 โรคเรื้อรัง สื่อสารประชาชนให้ป้องกันตนเอง สวมหน้ากากอนามัยเมื่ออยู่บ้าน ป้องการแพร่เชื้อในครอบครัว
วันนี้ (2 กรกฎาคม 2564) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข นพ.ธงชัย กีรติหัตถยากร รองปลัดกระทรวงสาธารณสุข นพ.สุระ วิเศษศักดิ์ รองปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรคประชุมทางไกลผ่านระบบวิดีโอ (Web Conference) กับผู้ตรวจราชการกระทรวงสาธารณสุข นายแพทย์สาธารณสุขจังหวัดและผู้อำนวยการโรงพยาบาลศูนย์ โรงพยาบาลทั่วไปทั่วประเทศ
นายแพทย์เกียรติภูมิกล่าวว่า ในวันนี้ ได้สั่งการให้นายแพทย์สาธารณสุขจังหวัด ผู้อำนวยการโรงพยาบาลศูนย์/โรงพยาบาลทั่วไป/โรงพยาบาลชุมชน บริหารจัดการฉีดวัคซีนให้กับประชาชนตามที่ได้รับจัดสรรอย่างเหมาะสม โดยเน้นในกลุ่มผู้สูงอายุ และผู้ป่วย7 กลุ่มโรคเรื้อรัง เพื่อป้องกันการป่วยที่รุนแรงและการเสียชีวิต นอกเหนือจากกลุ่มนี้แล้วให้พิจารณาในกลุ่มที่ลงทะเบียนผ่านหมอพร้อม ครู พระสงฆ์ และผู้ประกันตนตาม มาตรา 33 ซึ่งในเดือนกรกฎาคม กระทรวงสาธารณสุขจัดหาวัคซีนได้กว่า 10 ล้านโดส กระจายไปสัปดาห์ละประมาณ 2.5 ล้านโดส เมื่อได้รับการจัดสรรวัคซีนแล้ว ให้เร่งรัดการฉีดให้กับกลุ่มเป้าหมายโดยเร็ว วัคซีนที่ภาครัฐจัดสรรให้กับประชาชนคือวัคซีนที่มีคุณภาพตามมาตรฐาน องค์การอนามัยโลกให้การรับรอง ทั้งแอสตร้าเซนเนก้า ซิโนแวค และยังได้ทำการเจรจากับ ไฟเซอร์ สปุตนิก และจอห์นสันแอนด์จอห์นสัน ซึ่งประชาชนไม่ต้องเสียค่าใช้จ่ายในการฉีด
นายแพทย์เกียรติภูมิกล่าวต่อว่า สำหรับสถานการณ์ผู้ติดเชื้อโควิด ช่วงนี้ผู้ติดเชื้อรายใหม่ส่วนใหญ่อยู่ในกรุงเทพมหานครมากกว่าร้อยละ50 ที่เหลือจากปริมณฑล ขณะนี้พบการติดเชื้อในครอบครัว ชุมชนเพิ่มมากขึ้น จากการสัมผัสใกล้ชิด รับประทานอาหารร่วมกัน ขอให้สื่อสารไปยังประชาชนในพื้นที่เพิ่มความระมัดระวังตนเองและคนในครอบครัว สวมหน้ากากอนามัยตลอดเวลาเมื่อออกจากบ้าน และขณะอยู่ในบ้านร่วมกับสมาชิกในครอบครัว แยกสำรับอาหาร เว้นระยะห่าง ไม่สัมผัสใกล้ชิดกัน เพื่อป้องกันการติดเชื้อในครอบครัว แต่สามารถถอดหน้ากากได้ในครอบครัวที่ได้รับวัคซีนครบทั้ง 2 เข็มแล้ว สำหรับบริษัท สำนักงานให้เข้มมาตรการองค์กร ซึ่งมีจุดเสี่ยงสำคัญคือการรับประทานอาหารร่วมกัน และให้เตรียมแผนการใช้กลยุทธ์ต่างๆ เพื่อกำหนดรูปแบบที่เหมาะสมในการควบคุมโรคแต่ละพื้นที่ นอกจากนี้ให้ทุกจังหวัดจัดทำแผนเตรียมความพร้อมภาคสาธารณสุข ในการเปิดจังหวัดตามนโยบายเปิดประเทศใน 120 วันของรัฐบาล ซึ่งต้องพิจารณาสถานการณ์และความพร้อมของแต่ละจังหวัดอีกครั้ง
*****************************2 กรกฎาคม 2564
วันอังคารที่ 15 มิถุนายน 2564
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง ฉีดพ่นฆ่าเชื้อโควิด-19 ในชุมชนเทพรักษา ซ.อ่อนนุช 84 กทม.
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง ฉีดพ่นฆ่าเชื้อโควิด-19 ในชุมชนเทพรักษา ซ.อ่อนนุช 84 กทม.
วันที่ 12 มิ.ย. 64เวลา 18.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับเครือข่ายภาคเอกชน โครงการมูลนิธิสงเคราะห์​ชาวไทย และ 3 หน่วยงานองค์กรใหญ่คริสเตียน​​ในประเทศ​ไทย จัดทำโครงการ "รอดด้วยรัก" เพื่อช่วยเหลือและบรรเทาทุกข์ประชาชนที่ได้รับผลกระทบจากการแพร่ระบาดของโรคโควิด-19 ซึ่งวันนี้ มีการลงพื้นที่ ณ ชุมชนเทพรักษา ซอยอ่อนนุช 84 เขตประเวศ กทม. โดยทีมฉีดพ่นฆ่าเชื้อในชุมชน จำนวน 100 หลังคาเรือน เพื่อเป็นการป้องกันการแพร่ระบาดของโรคโควิด-19 ภายใต้โครงการ "Hope for Home บ้านนี้มีความหวัง" ซึ่งกระทรวง พม. ร่วมกับผลิตภัณฑ์ฆ่าเชื้อโรค "ลาซารัส" และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์
นายอนุกูลกล่าวต่อไปว่า โครงการ "Hope for Home บ้านนี้มีความหวัง" เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและประชาชนในชุมชนต่างๆ ทั้งใน กทม. และต่างจังหวัดทั่วประเทศ โดยเฉพาะกลุ่มเปราะบางที่มีความเสี่ยงสูงในการประสบปัญหาความเดือดร้อนและความยากลำบากจากผลกระทบของโรคโควิด-19 ระลอกใหม่ ซึ่งมีทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส สำหรับวันนี้ มีการลงพื้นที่ ณ ชุมชนเทพรักษา เพื่อฉีดพ่นฆ่าเชื้อในชุมชน จำนวน 100 หลังคาเรือน ด้วยผลิตภัณฑ์ฆ่าเชื้อโรค "ลาซารัส" ที่มีคุณสมบัติไม่ติดไฟและไม่เป็นอันตรายต่อผู้อยู่อาศัย นอกจากนี้ ยังมีการมอบถุงยังชีพ อาหาร และหน้ากากอนามัย ซึ่งก่อนหน้านี้ มีการลงพื้นที่นำร่อง ณ ชุมชนโค้งรถไฟยมราช เป็นชุมชนแรก และชุมชนเทพรักษา เป็นชุมชนที่สอง หลังจากนี้ มีกำหนดการลงพื้นที่ชุมชนใน กทม. ได้แก่ วันที่ 15 มิ.ย. 64 ณ ชุมชนหมอเหล็ง วันที่ 19 มิ.ย. 64 ณ ชุมชนเทพรักษา และวันที่ 26 มิ.ย. 64 ณ ชุมชนสามัคคีธรรม​ รวมถึงชุมชนอื่นๆ ที่ประสานขอความช่วยเหลือ โดยกระทรวง พม. จะเป็นหน่วยงานที่เชื่อมระหว่างชุมชนกับทีมอาสา เพื่อเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวเพิ่มเติมว่า หากประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
วันอาทิตย์ที่ 14 พฤศจิกายน 2564
การรถไฟแห่งประเทศไทย ระดมเจ้าหน้าที่ซ่อมปรับปรุงทางรถไฟสายใต้ที่ถูกน้ำท่วม ตลอดคืนที่ผ่านมาจนสามารถเปิดใช้งานได้ตามปกติแล้ว
หลังระดมเจ้าหน้าที่เร่งดำเนินการซ่อมแซมทางรถไฟที่ได้รับความเสียหายจากน้ำท่วมตลอดคืนที่ผ่านมา
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักหลายจังหวัดในพื้นที่ภาคใต้ และส่งผลให้เกิดน้ำท่วมทางรถไฟสายใต้ ช่วงระหว่างสถานีสวี - เขาสวนทุเรียน จังหวัดชุมพร ได้รับความเสียหายนั้น
ล่าสุดหลังจากระดับน้ำลดลงเข้าสู่สภาวะปกติ เจ้าหน้าที่ฝ่ายการช่างโยธา และฝ่ายการอาณัติสัญญาณฯ สามารถเข้าไปดำเนินการซ่อมแซมทางรถไฟและระบบอาณัติสัญญาณ ตลอดคืนที่ผ่านมา จนสามารถเปิดให้บริการเดินขบวนรถในเส้นทางสายใต้ได้ตามปกติแล้ว
ขบวนรถที่เปิดให้บริการตามปกติ จำนวน 16 ขบวน ประกอบด้วย
1. ขบวนรถด่วนพิเศษทักษิณารัถย์ที่ 31/32 กรุงเทพ - ชุมทางหาดใหญ่ – กรุงเทพ
2. ขบวนรถด่วนพิเศษดีเซลรางที่ 43/40 กรุงเทพ - สุราษฎร์ธานี - กรุงเทพ
3. ขบวนรถด่วนที่ 83/84 กรุงเทพ - ตรัง - กรุงเทพ
4. ขบวนรถด่วนที่ 85/86 กรุงเทพ - นครศรีธรรมราช - กรุงเทพ
5. ขบวนรถเร็วที่ 171/172 กรุงเทพ - สุไหงโกลก – กรุงเทพ
6. ขบวนรถธรรมดาที่ 255/254 ธนบุรี - หลังสวน – ธนบุรี
7. ขบวนรถขนส่งหีบห่อวัตถุด่วนที่ 985/986 กรุงเทพ - สุไหงโกลก – กรุงเทพ (เฉพาะวันที่ 14
พ.ย. 64 ขบวนที่ 986 มีเดินจากชุมพร – กรุงเทพ)
8. ขบวนรถท้องถิ่นที่ 445/446 ชุมพร - หาดใหญ่ - ชุมพร
ทั้งนี้ รฟท. ได้สั่งการให้เจ้าหน้าที่ทุกหน่วยงานเตรียมแผนป้องกันและติดตามเฝ้าระวังสถานการณ์ระดับน้ำตลอด 24 ชั่วโมง เพื่อความปลอดภัยของผู้ใช้บริการ
สำหรับผู้โดยสารที่ประสงค์จะเดินทาง สามารถสอบถามรายละเอียดเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 หรือ เฟซบุ๊ก แฟนเพจ ทีมพีอาร์การรถไฟแห่งประเทศไทยตลอด 24 ชั่วโมง.